Skagamenn fengu Fylki í heimsókn í kvöld og lutu í lægra haldi , en úrslit leiksins urðu 0 - 2 . Leikurinn var jafn framan af og heldur fátt um fína drætti , en bæði lið voru mjög varkár . Það var Halldór Arnar Hilmisson sem skoraði bæði mörk Fylkis , hið fyrra á 76. mínútu og hið síðara á 87. mínútu . Hann hefur nú skorað fjögur mörk gegn ÍA í tveimur leikjum , en hann skoraði bæði mörk Fylkis sem tryggðu liðinu sigur á ÍA í framlengingu í bikarleiknum á sunnudag . Fylkir komst upp að hlið ÍA í þriðja til fjórða sæti með sigrinum , en bæði lið hafa 21 stig . FH er í efsta sæti með 27 stig , en liðið gerði jafntefli við Fram í kvöld 3 - 3 . Valur er sem fyrr í öðru sæti með 24 stig , en liðið gerði einnig jafntefli í kvöld , 2 - 2 gegn Breiðablik .